Zvanuputni

Zvanuputni (Procnias) ir zvirbuļveidīgo kārtas un kotingu dzimtas putnu ģints, kas apvieno 4 dziedātājputnu sugas. Šie putni sastopami ierobežotos tropu vai subtropu mitros mežu reģionos, bieži vien zemos kalnos vai kalnu pakājē. Kā norāda ģints nosaukums, tiem ir ārkārtīgi skaļa balss, kas atgādina metāla zvana skaņu.

Trīs no četrām sugām ir sastopamas tikai Dienvidamerikā, savukārt trīsūsu zvanuputns ir sastopams tikai Centrālamerikas dienvidos.Snow, David W. (2004). "Family Cotingidae (Cotingas)". In del Hoyo, J.; Elliott, A.; Christie, D.A. (eds.). Handbook of the Birds of the World. Vol. 9: Cotingas to Pipits and Wagtails. Barcelona, Spain: Lynx Edicions. pp. 32—108 [104—105]. ISBN 978-84-87334-69-6.

 Kopīgās īpašības 
Šīs ģints sugas putni ir lielākie no kotingu dzimtas. To garums ir aptuveni 28 cm tēviņiem un 27 cm mātītēm. Putniem raksturīgs izteikts dzimumdimorfisms. Tēviņiem pārsvarā ir balts apspalvojums ar bārdu vai atkailinātu zodu un rīkles ādu. Tēviņiem ir ļoti skaļas, dziļas balsis, kuras var dzirdēt tālu džungļos. Mātītēm nav bārdas un kailas rīkles ādas, un to apspalvojums lielākoties ir olīvkrāsas ar dzeltenīgām joslām.

Zvanuputni pārsvarā ēd augļus.

 Sistemātika 
Zvanuputnu ģints (Procnias)

Ģintī ietilpst 4 sugas:Gill, Frank; Donsker, David; Rasmussen, Pamela, eds. (July 2021). "Cotingas, manakins, tityras, becards". IOC World Bird List Version 11.2. International Ornithologists' Union. Retrieved 7 December 2021.
 Trīsūsu zvanuputns (Procnias tricarunculatus)
 Baltais zvanuputns (Procnias albus)
 Bārdainais zvanuputns (Procnias averano)
 Kailkakla zvanuputns (Procnias nudicollis)

 Literatūra 
 Snow, D.W. (1982). The Cotingas: Bellbirds, Umbrella birds and their allies. British Museum Press. 

 Atsauces 

 Ārējās saites 

Kategorija:Kotingu dzimta
Kategorija:Dienvidamerikas fauna